dh-unibe/image-text_koenigsfelden-charters-post-1500 huggingface dataset:
Wir swester Margatetha von Gruͤenbˀg ze den ziten eptissin und der convent gemeinlich ze Kùngsvelt sant Claren ordens ✳ tuͦn kunt
und vˀjehent dz wir mit zitlichem raͧt wolbedachter guͦtˀ vorbetrachtūg durch ùnsers gotzhusz willn̄ und meren schadn̄ ze vˀkomēde ✳ habn̄ fùr
ùns und unser nachkomē verkoͧfft und recht unr redlich ze koͧffen gebn̄ der edeln geistlichn̄ swester Annan von Zolr kloster ✳ froͧwn̄ daz selbs einen
mùt kernon geltz und sechs ✳ viertel roggen geltz jerlichˀ gùlt uff und ab dem guͦt dz von der von Kùngstein pfruͦnd wegn̄ ùns gegebn̄ ist und
gelegen ze Koͤllikon dz da buwet Ruͤdi Buchser von Sure und habn̄ oͧch ina die selbn̄ zwoͤn stukk inkoͧffes wis gebn̄ umb zwentzig und vier
gulding guͦtˀ angoͧld und angewicht dero wir ovn ira gentzlich bezalt sint ✳ mit geding und semlichn̄ unserscheid das ma hinnanfùr der
vorgenātˀ von Zolr die wil si lebt und in lebn̄ ist alle jar uff sant Martˀ tag nach zinsesn erecht die egenātˀ zwoͤy stuk geltz an kernē und
roggn̄ ab dem obgenēptē guͦt ✳ weren und guͤtlich ussrichten sol und wenne si von todes wegn̄ abgangen ist das got lang wend darunach so
soͧmt die selbn̄ zweyͤ stuk jerlicher gùlt ✳ nach ir tod angentz vallen und werdn̄ den barfuͦffen ze Kùngsfelt die man inen ocͧh nach zinsen ✳ recht
jerlich uff sant Martˀ tag bezaln̄ und zinsen sol insemlicher ordenūg und eise dz die selbn̄ barfuͦssen yetz ze stund nach der date dazt brieff
in vachen und dannanhin ewonklich alle jar vor sant Johansˀ tag des toͧffers ✳ oder achtagn̄ da by ungevarlich uff einen tag der inen fuͦglich
ist den selbn̄ von Zolr und oͧch ir vatter muͦter und bruͤder jarzit halten und mit einer gesungnē sel meͤss erlich begaͤn sùllent wir habn̄
oͧch ùns und ùnsˀn nachkomē in disem koͧff vorbehept dz wir die vorgeschribnē zwoͤy stuk geltz wider umb abloͤsen und mit vierundzwentzig
gulding guͦtˀ an goͧld und gewicht koͧffen moͤgen wenne wir welln̄ also verre dz die vierundzwentzig guldin da mit abgeloͤst wurde zuͦ
gehoͤrren und den egen̄ barfuͦssen belibn̄ sùllent umb das dz si das egeschribn̄ jarzit ze Kùngsvelt in ir klostˀ an allen sin zug begangen
in der maͤss als vor gelùtret ist und also habn̄ wir ùns enzigen den vorgeschribn̄ jerlich̄ gùlt un enzichn̄ ùns wùssentlich mit disem brieff
fùr ùns und ùns nachkomē aller vorderung und anspraͧch so wir bis har an dis vorgˀ stuk geltz gehept habn̄ sunder so beweren
wir der selbn̄ zweyer stuk die vorbenēptˀ von Zolr die wil si lebt und oͧch die barfuͦssen und setzen oͧch si mit allen vorgeschribn̄ dingen
und gedingn̄ in nuetlich nuͤwig gewer also dz si die selbn̄ jerlichn̄ gùlte hinanfùr nutzzen niessen und nach zinsz recht innemen moͤgn̄
anͤ mēlichs hinderung wir lobn̄ oͧch dissz koͧff stett zehabenne und in derkein wis dawider ze ruͦnde und in sunder hier umb werschaffft
nach recht leisten und ze tuͦnde anͤ all geverde ✳ ze urkund habn̄ wir die eptissin und der convent ùnsers eigne insigle offenlich gehenkt
an disen brieff der gebn̄ ist uff den nechstˀ fritag nach sant Jacobs tag do man zalt von gotz gebùrt viertzehenhundtˀ un̄ dryzehen jar ✳